Universelle interface løsninger til systemteknologi - Phoenix Contact
Universelle interface løsninger til systemteknologi
Pressemeddelelse • Aug 16, 2012 14:04 CEST
De nye motherboards fra Phoenix Contact er universelle løsninger til hurtige, fejlfri forbindelser mellem standard interfaces og processens kontrolsystem. Signaltilslutningen laves med standard systemkabler som plug & play.
Ved at anvende standard interfaces, som også bruges i individuelle applikationer, gøres dokumentation, ibrugtagning og drift mere simpelt. Den stabile, vibrationsfri aluprofil har DIN-skinne kontur, som passer til forskellige enheder lige fra den mere kompakte MINI Analog skilleforstærker over MACX Analog skilleforstærkere til SIL applikationer og Ex i-kredsløb til de funktionelt sikre PSR koblingsrelæer til procesautomation. Det kompakte design, pladsbesparende tilslutning og integrerede endestykker gør dette motherboard op til 30 % mindre end lignende løsninger. Det modulære forsyningskoncept sikrer høj rådighed for systemet. DIN-skinne enheder tilsluttes via printstik med separate forsynings- og fejlmeldemoduler. Udover redundant forsyning og overvågningsfunktion giver dette også den fordel, at print forbindelsen ikke kun er mekanisk men også elektronisk afkoblet og ikke har nogen bevægelige dele.
Produktprogrammet omfatter universelle motherboards for op til 16 interfacemoduler med 1:1 signaloverførsel med eller uden udtræk af HART data. Andre versioner kan optimeres til kontrollerspecifikke I/O moduler med forskellige systemkabler og variable længder.
MGbyrowfssvi@pfnhoedenxuixrwconontcfacxtt.zxdkfk
Universelle interface løs...